Jalokärsämö

Jalokärsämö (Achillea nobilis) kärsämöihin kuuluva monivuotinen asterikasvi. Sitä esiintyy Keski- ja Etelä-Euroopassa. Jalokärsämö muistuttaa siankärsämöä (Achillea millefolium); laji on sitä vahvemmin ryydintuoksuinen ja maarönsytön. Lehdet ovat lyhyempiä, enintään kolme senttimetriä pitkiä, ja vaaleampia kuin siankärsämöllä. Lehtilavat ovat kahdesta kolmeen kertaan pariliuskaisia; liuskapareja on enintään kymmenen. Niiden väleissä on lisäksi aivan lyhyitä lisäliuskoja. Mykeröstö on huiskilomainen, tiheä ja koostuu lukuisista pienistä mykeröistä. Laitakukissa on lyhyt valkoinen tai kellertävä kieli.

 Lähteet 
 Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.
 Viitteet 

 Aiheesta muualla 
 Laji.fi: Jalokärsämö (Achillea nobilis)
 Pohjolan kasvien pauloissa: Achillea nobilis - jalokärsämö
 JSTOR Global Plants: Achillea nobilis 
 Integrated Taxonomic Information System (ITIS): Achillea nobilis 
 Global Biodiversity Information Facility (GBIF): Achillea nobilis 
 United States Department of Agriculture (USDA): Achillea nobilis 
 Flora of China: Achillea nobilis 

Luokka:Kärsämöt